Comunicat de presă „PNRR: Fonduri pentru România modernă și reformată” – A început cursul „Educația în Sănătate Utilizând Tehnologii de Inteligență Artificială” pentru cadrele didactice ale UMF „Carol Davila”

Universitatea de Medicină și Farmacie „Carol Davila” din București anunță demararea, începând cu data de 30 Iunie 2025, a cursului „Educația în Sănătate Utilizând Tehnologii de Inteligență Artificială”, parte din proiectul strategic „Centrul Digital de Training în Tratamentul Minim-Invaziv și Intervențional” (Cod e-PNRR: 2009669020).

Acest program de formare este dedicat cadrelor didactice din cadrul UMF „Carol Davila” și are ca obiectiv principal dezvoltarea competențelor digitale aplicate în educația medicală, prin utilizarea tehnologiilor bazate pe inteligență artificială.

Participanții vor explora modalități inovatoare de predare, adaptate contextului digital actual, fiind pregătiți să integreze instrumente AI în procesul educațional, în activitățile de cercetare și în formarea profesională a studenților.

În urma procesului de selecție, au fost înregistrate 50 de cadre didactice din toate facultățile universității, confirmate pentru participare.

Programul este structurat în sesiuni online, cu o durată totală de 8 ore de formare activă,organizate în două module.

Cursul este parte a eforturilor instituționale de digitalizare susținute prin Planul Național de Redresare și Reziliență (PNRR), consolidând angajamentul UMF „Carol Davila” de a promova excelența în educația medicală modernă.

Manager proiect,

Dr. Cristian-Valentin Toma

Adresa de email: digitaltraining@old.umfcd.ro

Comunicat de presă PNRR Fonduri pentru România modernă și reformată – A început cursul „Educația în Sănătate Utilizând Tehnologii de Inteligență Artificială” pentru cadrele didactice ale UMF „Carol Davila” (.pdf)

Articolul Comunicat de presă „PNRR: Fonduri pentru România modernă și reformată” – A început cursul „Educația în Sănătate Utilizând Tehnologii de Inteligență Artificială” pentru cadrele didactice ale UMF „Carol Davila” apare prima dată în umfcd.