Comunicat de presă „PNRR: Fonduri pentru România modernă și reformată” – Cursul „Utilizarea Inteligenței Artificiale în Redactarea Științifică’ a debutat pentru studenții UMF „Carol Davila”

Universitatea de Medicină și Farmacie „Carol Davila” din București anunță demararea, începând cu data de 14 Mai 2025, a cursurilor din cadrul programului „Utilizarea Inteligenței Artificiale în Redactarea Științifică”, parte integrantă a proiectului „Centrul Digital de Training în Tratamentul Minim-Invaziv și Intervențional” (Cod e-PNRR: 2009669020).

Acest program are ca obiectiv dezvoltarea competențelor digitale avansate ale studenților și integrarea noilor tehnologii în activitatea academică și de cercetare. Participanții vor dobândi abilități esențiale pentru redactarea științifică asistată de inteligență artificială, adaptându-se astfel cerințelor tot mai dinamice ale pieței muncii medicale și științifice.

În urma procesului de selecție, au fost înregistrate următoarele rezultate:

Admiși: 167 de participanți, selectați pentru a urma cursurile.

Listă de rezervă: 69 de participanți eligibili.

Programul se adresează studenților din toate facultățile UMF „Carol Davila”:

Facultatea de Medicină (inclusiv Modulul Engleză)

Facultatea de Stomatologie

Facultatea de Farmacie

Facultatea de Moașe și Asistență Medicală – specializările AMG și BFKT

Participanții provin din toate ciclurile de studii: licență, masterat și doctorat.

Proiectul este finanțat prin Planul Național de Redresare și Reziliență (PNRR) și susține angajamentul universității pentru transformarea digitală a educației medicale în România.

Manager proiect,

Dr. Cristian-Valentin Toma

Adresa de email: digitaltraining@old.umfcd.ro

Comunicat de presă PNRR Fonduri pentru România modernă și reformată – Cursul Utilizarea Inteligenței Artificiale în Redactarea Științifică a debutat pentru studenții UMFCD (.pdf)

Articolul Comunicat de presă „PNRR: Fonduri pentru România modernă și reformată” – Cursul „Utilizarea Inteligenței Artificiale în Redactarea Științifică’ a debutat pentru studenții UMF „Carol Davila” apare prima dată în umfcd.